KÚPNA ZMLUVA č.

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a podľa zákona č. 343/2015 Z. z., o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) (ďalej len „**zmluva**“)

# Článok I.

**Zmluvné strany**

Kupujúci:

# Názov: Výskumný ústav vodného hospodárstva

Sídlo: Nábrežie arm. gen. L. Svobodu 5, 812 49 Bratislava

V zastúpení: Ing. Katarína Holubová, PhD.

IČO: 00156850

DIČ: 2020798593

Bankové spojenie: Štátna pokladnica

IBAN: SK55 81800000 00700039 0151

SWIFT: SPSRSKBA

Internetová adresa (URL):http://www.vuvh.sk/

(ďalej len „**kupujúci**“)

a

|  |  |
| --- | --- |
| **Predávajúci:** |  |
| Názov: |  |
| Sídlo: |  |
| zastúpený: |  |
| IČO: |  |
| DIČ: |  |
| IČ DPH |  |
| Bankové spojenie: |  |
| SWIFT : |  |
| IBAN: |  |
| E-mail: |  |
| Tel.: |  |
| Internetová adresa (URL): |
| Zapísaný v: | Obchodnom registri Okresného súdu , Oddiel, vložka č. |
| (ďalej len „**predávajúci**“) |  |

(kupujúci a predávajúci ďalej len „**Zmluvné strany**“)

# Článok II. Úvodné ustanovenie

* 1. Výskumný ústav vodného hospodárstva ako verejný obstarávateľ podľa § 7 ods. 1 písm. d) zákona o verejnom obstarávaní zrealizoval verejné obstarávanie s názvom „Motorové vozidlá do ťažkého terénu“ zverejnené vo vestníku verejného obstarávania č. 109/2022 – 09.05.2022 pod zn. 25096 – WYT.
  2. Predmetom verejného obstarávania bolo dodanie Automobilu do ťažkého terénu (pick up) s príslušenstvom – 4ks.
  3. Predmet zmluvy je realizovaný a financovaný z európskych štrukturálnych a investičných fondov v rámci operačného programu Kvalita životného prostredia /Identifikácia projektu: „Monitorovanie a hodnotenie stavu vôd – III. etapa“, kód v ITMS2014+: 310011A366.

# Článok III. Predmet zmluvy

* 1. Predmetom tejto zmluvy je záväzok predávajúceho dodať kupujúcemu riadne a včas tovar, vrátane dopravy do miesta dodania, ktorý je presne špecifikovaný v prílohe č. 1 zmluvy (ďalej len „**predmet zmluvy**“ alebo „**tovar**“) a záväzok kupujúceho riadne a včas dodaný predmet prevziať a zaplatiť zaň kúpnu cenu v súlade s čl. V. tejto zmluvy.
  2. Predávajúci sa na základe tejto zmluvy a v rozsahu v nej vymedzenom zaväzuje dodať predmet zmluvy a všetky s ním súvisiace plnenia v súlade s vlastným návrhom plnenia, ktorý je uvedený v prílohe č. 1 tejto zmluvy.
  3. Tovar musí byť nový, nepoužívaný s výnimkou krátkej prepravy auta z blízkeho skladu predajcu, Kupujúci musí byť prvým registrovaným držiteľom osvedčenia o evidencii vozidiel.

# Článok IV. Dodacie podmienky

* 1. Predávajúci sa zaväzuje dodať predmet zmluvy v súlade s dohodnutými technickými a funkčnými charakteristikami, všeobecne záväznými právnymi predpismi platnými na území SR, technickými normami a podmienkami tejto zmluvy. Predávajúci sa zaväzuje súčasne s odovzdaním predmetu zmluvy odovzdať kupujúcemu aj
     1. platné osvedčenie o evidencii preukazujúce schválenie vozidla pre premávku na pozemných komunikáciách v slovenskom jazyku vydané podľa § 23 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov,
     2. návod na obsluhu a údržbu vozidla, vrátane dodávanej výbavy a príslušenstva v slovenskom jazyku,
     3. servisnú knižku v slovenskom jazyku.
  2. Predávajúci zabezpečí aj súvisiace služby spojené s dodaním predmetu zmluvy na miesto dodania, s vyložením v mieste dodania.
  3. Predávajúci sa zaväzuje dodať predmet zmluvy Kupujúcemu najneskôr do ***12 mesiacov*** odo dňa nadobudnutia účinnosti tejto zmluvy.
  4. Miestom dodania je sídlo Kupujúceho.
  5. Dodanie predmetu zmluvy bude dokladované podpisom zodpovednej osoby kupujúceho na príslušnom dodacom liste.
  6. Deň dodania predmetu zmluvy písomne alebo elektronicky oznámi predávajúci kupujúcemu najneskôr dva (2) pracovné dni vopred.
  7. Odovzdanie a prevzatie bude vykonané poverenými zástupcami kupujúceho a predávajúceho v mieste dodania predmetu zmluvy.
  8. Predávajúci je povinný vyrozumieť zástupcu kupujúceho (doporučeným listom alebo e-mailom) o pripravenosti predmetu zmluvy alebo jeho časti, ktorým je len pre účely tejto zmluvy.
  9. Po prebratí predmetu zmluvy predávajúci vyhotoví dodací list. Kupujúci po prebratí predmetu zmluvy dodací list písomne potvrdí. Kupujúci môže po prevzatí predmet zmluvy riadne užívať a Predávajúci sa mu zaväzuje toto užívanie dňom prebratia umožniť. Kupujúci si vyhradzuje právo prevziať iba predmet zmluvy funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný predmet zmluvy a nezaplatiť cenu za neprebraný predmet zmluvy.
  10. Kupujúci je oprávnený odmietnuť prijať tovar, ktorý nemá požadovanú kvalitu podľa tejto zmluvy.
  11. Predávajúci je povinný umožniť kupujúcemu dôkladné oboznámenie sa s predmetom zmluvy, dodať predmet zmluvy kupujúcemu v plnom rozsahu a množstve, v dohodnutom termíne, v bezchybnom stave a dohodnutej kvalite, vyhotovení a výbave a umožniť jeho prevzatie.
  12. Pred odovzdaním predmetu zmluvy je predávajúci povinný zabezpečiť vykonanie predpredajného servisu a pri odovzdaní predmetu zmluvy predviesť jeho funkčnosť a protokolárne ho odovzdať poverenému zástupcovi kupujúceho v mieste plnenia.
  13. V prílohe č. 3 tejto zmluvy sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto zmluvy, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a predmet subdodávok.
  14. Predávajúci je povinný kupujúcemu oznámiť akúkoľvek zmenu údajov u subdodávateľov uvedených v Prílohe č. 3 tejto zmluvy, a to bezodkladne po tom, ako sa o tejto skutočnosti dozvie.
  15. V prípade zmeny subdodávateľa je predávajúci povinný najneskôr do piatich (5) pracovných dní odo dňa zmeny subdodávateľa predložiť kupujúcemu informácie o novom subdodávateľovi v rozsahu údajov podľa bodu [4.13](#_bookmark6) tohto článku a predmety subdodávok a čestného vyhlásenia, že každý navrhnutý subdodávateľ spĺňa alebo najneskôr v čase plnenia bude spĺňať podmienky účasti podľa

§ 32 ods. 1 zákona o verejnom obstarávaní pričom pri výbere subdodávateľa musí predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.

* 1. Predávajúci vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka.
  2. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona

o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom č. 315/2016 Z. z.

* 1. Povinnosti Predávajúceho vrátane pravidiel výberu subdodávateľa platia aj pri zmene subdodávateľa počas celej doby trvania tejto zmluvy.
  2. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
  3. Vlastnícke právo k dodanému predmetu zmluvy prechádza na kupujúceho dňom jeho dodania a prevzatia podpisom dodacieho listu vyhotoveného Predávajúcim a zaplatením kúpnej ceny.
  4. Nebezpečenstvo škody na predmete zmluvy prechádza na Kupujúceho splnením podmienok bodu [4.9](#_bookmark3) a [4.12](#_bookmark5) tohto článku zmluvy.

# Článok V.

**Kúpna cena a platobné podmienky**

* 1. Kúpna cena je stanovená dohodou zmluvných strán ako cena konečná v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. Cena je uvedená v prílohe č. 2 tejto zmluvy.
  2. Kúpnou cenou sa rozumie cena vrátane colných a daňových poplatkov, komplexného zabezpečenia služieb spojených s dodávkou tovaru, vrátane dopravy do miesta plnenia a vrátane vykonania poučenia a zaškolenia obsluhy, ako aj plánovaných servisných činností.
  3. Dohodnutú cenu je možné meniť iba pri zmene colných a daňových predpisov alebo vždy len po vzájomnej dohode zmluvných strán, v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a v súlade so zákonom o verejnom obstarávaní, formou písomného a očíslovaného dodatku.
  4. Zálohové platby ani platba vopred sa neumožňujú. Úhrada kúpnej ceny sa uskutoční po prebratí predmetu zmluvy kupujúcim, formou prevodu na bankový účet predávajúceho uvedeného v čl. I. tejto zmluvy v časti Predávajúci. Bezhotovostný platobný styk sa uskutoční prostredníctvom finančného ústavu kupujúceho na základe faktúry, ktorej splatnosť je dohodnutá v lehote šesťdesiat (60) dní odo dňa doručenia faktúry kupujúcemu.
  5. Neoddeliteľnou súčasťou faktúry bude dodací list potvrdený kupujúcim.
  6. Faktúra musí obsahovať názov a číslo projektu uvedené v bode 2.3. a spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.

# Článok VI.

**Záručná doba a zodpovednosť za vady**

* 1. Záručná doba na jednotlivé súčasti predmetu zmluvy je 24 mesiacov bez ohľadu na nájazd.
  2. Ak sa v priebehu záručnej doby prejaví chyba materiálu alebo výrobná vada, je predávajúci povinný poškodené diely opraviť alebo vymeniť, čo bude vykonané bez úhrady najneskôr do tridsiatich (30) dní od reklamovania vady, pokiaľ nie je v tejto zmluve uvedené inak.
  3. Pred uplynutím záručnej doby záruka zaniká, ak:
     1. sa na tovare nevykonávajú pravidelné prehliadky v servise, predpísané výrobcom vždy po najazdení stanoveného počtu km uvedeného v servisnej knižke, pokiaľ tieto prehliadky vyžaduje výrobca, bol do tovaru kupujúcim zabudovaný, resp. inak namontovaný taký diel, ktorý nie je povolený výrobcom,
     2. bol tovar pozmenený nedovoleným spôsobom, odlišujúcim sa od jeho konštrukčného riešenia,
     3. tovar je používaný v rozpore s jeho účelom,
     4. užívateľ tovaru si nesplnil povinnosť predísť vzniku zmenšenia škody (napr. tovar neodstavil ihneď potom, ako bola zistená porucha, ale jazdil ďalej a tým zavinil zvýšenie rozsahu poruchy),
     5. pri prevádzke tovaru neboli použité výrobcom predpísané alebo doporučené materiály alebo náplne, predovšetkým oleje, pohonné hmoty, brzdové a chladiace kvapaliny a v iných prípadoch uvedených v servisnej knižke a v záručnom liste.
  4. Záruka sa nevzťahuje na poškodenie laku zavinené vonkajšími príčinami (nárazy štrku, chemický atmosférický spád, vegetácia alebo zvieratá, škody spôsobené prírodnými javmi alebo nehodou). Bližšia špecifikácia rozsahu poskytovanej záruky je uvedená v servisnej knižke a záručnom liste, ktorú kupujúci obdrží spolu s tovarom.
  5. V prípade reklamácií tovaru sa postupuje podľa tejto zmluvy, príslušných ustanovení Obchodného zákonníka a ostatných všeobecne záväzných právnych predpisov platných na území Slovenskej republiky.
  6. Kupujúci sa zaväzuje znášať obmedzenia nevyhnutne spojené s vykonávaním servisu tovaru.

# Článok VII. Servisné podmienky

7.1. Súčasťou dodania tovaru je garancia dostupnosti servisných činností, t. j. najmä záručného servisu, servisných prehliadok predpísaných výrobcom, údržby a opráv vo vlastných autorizovaných servisných strediskách alebo autorizovaných servisných strediskách zmluvných partnerov, podľa podmienok stanovených v tejto zmluve. V prípade ak je najbližšie dostupné servisné stredisko mimo Bratislavského samosprávneho kraja, zabezpečí dopravu auta do servisu a späť, za účelom záručného servisu alebo výrobcom predpísanej servisnej prehliadky, kupujúci na vlastné náklady.

7.2 Kontaktné údaje vlastného alebo zmluvných autorizovaných servisných stredísk zodpovedných za servisné prehliadky a záručný servis na predmet zákazky v Slovenskej republike je v Prílohe č. 4 Kúpnej zmluvy.

7.2 Počas záručnej doby vozidla je požadovaný servis vozidiel v zmysle výrobcom predpísaných servisných intervalov vykonávaný na náklady Predávajúceho bez ohľadu na nájazd.

7.3 Predpokladaný ročný nájazd vozidiel je cca 50 tisíc km / 1 vozidlo.7.4 Záručný

servis a výrobcom predpísané servisné prehliadky musia byť dostupné do 10 dní od nahlásenia požiadavky na servis.

7.4 Maximálna lehota na dokončenie pravidelnej servisnej prehliadky podľa špecifikácie výrobcu sú 2 dni od odovzdania auta na do servisu.

# Článok VIII. Ostatné dojednania

* 1. Predávajúci prehlasuje, že predmet zmluvy nie je zaťažený právami tretích osôb.
  2. Predávajúci je povinný dodať predmet zmluvy kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa prílohy č. 1 zmluvy.
  3. Kupujúci je povinný:
     1. prebrať bezchybný predmet zmluvy v deň dodania, ktorý mu predávajúci oznámi podľa bodu

[4.6](#_bookmark2) tejto zmluvy,

* + 1. riadne a včas zaplatiť kúpnu cenu dohodnutú v článku V. tejto zmluvy.
  1. Predávajúci je povinný strpieť výkon kontroly/auditu/overovania súvisiaceho s plnením tejto zmluvy a poskytnúť všetku potrebnú súčinnosť pri výkone kontroly/auditu/overovania oprávneným osobám, ktorými sú najmä:
     1. poverení zamestnanci Zodpovedného orgánu,
     2. poverení zamestnanci Orgánu auditu,
     3. poverení zamestnanci Najvyššieho kontrolného úradu Slovenskej republiky,
     4. poverení zamestnanci Úradu pre verejné obstarávanie,
     5. riadne splnomocnení zástupcovia Európskej komisie, Európskeho úradu na boj proti podvodom a Európskeho dvora audítorov,
     6. osoby prizvané orgánmi uvedenými v písm. c) tohto bodu v súlade s príslušnými právnymi predpismi SR a ES.

# Článok IX.

**Zmluvné pokuty a úroky z omeškania**

* 1. Pre prípad nedodržania podmienok tejto zmluvy dohodli Zmluvné strany nasledovné zmluvné pokuty a úroky z omeškania:
     1. za omeškanie predávajúceho s dodaním predmetu zmluvy v lehote bodu [4.3](#_bookmark1) tejto zmluvy, vrátane príslušných dokladov bodu [4.1](#_bookmark0) tejto zmluvy, je kupujúci oprávnený uplatniť si voči predávajúcemu zmluvnú pokutu vo výške 0,05 % z ceny celého predmetu zmluvy za každý aj začatý deň omeškania,
     2. za omeškanie predávajúceho s odstránením vady predmetu zmluvy v lehote bodu [6.2](#_bookmark8) tejto zmluvy je Kupujúci oprávnený uplatniť si zmluvnú pokutu vo výške 0,05% z ceny vadného predmetu zmluvy za každý aj začatý deň omeškania.
     3. za omeškanie kupujúceho so zaplatením kúpnej ceny je predávajúci oprávnený uplatniť si zákonný úrok z omeškania z nezaplatenej ceny za každý aj začatý deň omeškania.
  2. Zaplatením zmluvnej pokuty predávajúcim nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
  3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí predávajúci kupujúcemu v lehote tridsiatich (30) dní odo dňa doručenia faktúry do sídla predávajúceho.

# Článok X. Skončenie zmluvy

* 1. Zmluvné strany sa dohodli, že zmluvu je možné skončiť:
     1. písomnou dohodou Zmluvných strán, a to dňom uvedeným v takejto dohode; v dohode

o skončení zmluvy sa súčasne upravia nároky Zmluvných strán vzniknuté na základe alebo v súvislosti s touto zmluvou,

* + 1. písomným odstúpením od zmluvy v prípade podstatného porušenia zmluvy,
  1. Odstúpenie od zmluvy sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu Zmluvnej strany uvedenú v tejto zmluve.
  2. Za podstatné porušenie zmluvy sa považuje:
     1. omeškanie predávajúceho s dodaním predmetu zmluvy oproti dohodnutému termínu plnenia o viac ako štyri (4) týždne bez uvedenia dôvodu, ktorý by omeškanie ospravedlňoval (vyššia moc),
     2. ak kúpna cena bude fakturovaná v rozpore s podmienkami dohodnutými v tejto zmluve,
     3. Predávajúci dodá Kupujúcemu predmet zmluvy takých parametrov, ktoré sú v rozpore s touto zmluvou,
     4. Kupujúci je v omeškaní so zaplatením faktúry o viac ako šesťdesiat (60) dní po lehote jej splatnosti,
     5. predávajúci poruší jeho povinnosti podľa bodu [4.11](#_bookmark4) až [4.19](#_bookmark7) tejto zmluvy,
     6. voči predávajúcemu začalo konkurzné konanie alebo reštrukturalizácia,
     7. predávajúci vstúpil do likvidácie.
  3. Odstúpiť od zmluvy je ďalej možné aj z nasledovných dôvodov uvedených v § 19 zákone o verejnom obstarávaní:
     1. ak v čase jej uzavretia existoval dôvod na vylúčenie dodávateľa pre nesplnenie podmienky účasti podľa [§ 32 ods. 1 písm. a)](https://www.slov-lex.sk/pravne-predpisy/SK/ZZ/2015/343/#paragraf-32.odsek-1.pismeno-a) zákona o verejnom obstarávaní,
     2. ak táto nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie,[40)](https://www.slov-lex.sk/pravne-predpisy/SK/ZZ/2015/343/#poznamky.poznamka-40) o ktorom rozhodol Súdny dvor Európskej únie v súlade so Zmluvou o fungovaní Európskej únie,[41)](https://www.slov-lex.sk/pravne-predpisy/SK/ZZ/2015/343/#poznamky.poznamka-41)
     3. odstúpiť od časti zmluvy, ktorou došlo k podstatnej zmene pôvodnej zmluvy, rámcovej dohody alebo koncesnej zmluvy a ktorá si vyžadovala nové verejné obstarávanie.
     4. ak Predávajúci nebol v čase uzavretia zmluvy zapísaný v registri partnerov verejného sektora a mal byť alebo ak bol vymazaný z registra partnerov verejného sektora.
  4. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.
  5. Pre účely tejto zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania predmetu zmluvy trvá po dobu pôsobenia vyššej moci, najviac však dva mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy.

# Článok XI.

**Spoločné a záverečné ustanovenia**

* 1. Zmluva nadobúda účinnosť dňom nasledujúcim po zverejnení a po ukončení finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok verejného obstarávania (VO), pričom rozhodujúci je dátum doručenia správy z kontroly prijímateľovi, o čom bude objednávateľ zhotoviteľa písomne informovať.
  2. Akákoľvek písomnosť alebo iné správy, ktoré sa doručujú v súvislosti so zmluvou druhej Zmluvnej strane (každá z nich ďalej ako „**Oznámenie**“) musia byť:
     1. v písomnej podobe,
     2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom zmluvy.
  3. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom zmluvy:

Výskumný ústav vodného hospodárstva

k rukám: Ing. Zuzana Poláková

email: zuzana.polakova@vuvh.sk

Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom zmluvy:

Predávajúci:

k rukám:

email:

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
  2. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. V prípade zmeny bankového spojenia alebo čísla účtu zmluvné strany o tejto skutočnosti vyhotovia písomný a očíslovaný dodatok k tejto zmluve.
  3. Táto zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma zmluvnými stranami stávajú neoddeliteľnou súčasťou tejto zmluvy, a to aj v prípade ak sa zmena alebo doplnenie zmluvy týka zmeny alebo doplnenia subdodávateľa.
  4. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
  5. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
  6. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
  7. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade so zákonom č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zverejnenie zmluvy v Centrálnom registri zmlúv zabezpečí kupujúci.
  8. Táto zmluva je vyhotovená v piatich (5) rovnopisoch s platnosťou originálu, dva (2) rovnopisy zostanú predávajúcemu a tri (3) rovnopisy zostanú kupujúcemu.
  9. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Predmet Zmluvy

Príloha č. 2: Štruktúrovaný rozpočet Príloha č. 3: Zoznam subdodávateľov

Za Kupujúceho: Za Predávajúceho:

V Bratislave dňa ..................... V ..................... dňa: .....................

....................................................... .......................................................

Ing. Katarína Holubová, PhD. XXX

Generálna riaditeľka XXX

VUVH XXX

**Príloha č. 1 Kúpnej zmluvy – Predmet zmluvy**

**Príloha č. 2 Kúpnej zmluvy – Štruktúrovaný rozpočet**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nákup MV do ťažkého terénu s príslušenstvom** | | | |  |  |  |  |  |  |
|  | | | | | | | | | |
| **Pol. č.** | **Názov položky predmetu zákazky** | **Merná jednotka (MJ)** | **Požad. počet MJ** | **Jednotková cena za MJ v EUR bez DPH** | **Sadzba DPH  v %** | **DPH v EUR** | **Jednotková cena za MJ v EUR s DPH** | **Celková cena za požadovaný počet MJ v EUR bez DPH** | **Celková cena za požadovaný počet MJ v EUR s DPH** |
| 1 | MV do ťažkého terénu s príslušenstvom | ks | 4 |  |  |  |  |  |  |
| Za ponúknuté produkty spolu: | | | | | | | | 0,00 € | 0,00 € |
|  |  |  |  |  |  |  |  |  |  |
|  |  | **Identifikácia uchádzača** | | | |  |  |  |  |
| **Obchodný názov:** | |  | | | |  |  |  |  |
| Adresa sídla: | |  | | | |  |  |  |  |
| IČO: | |  | | | |  |  |  |  |
| Kontaktná osoba: | |  | | | |  |  |  |  |
| Mobil kontaktnej osoby: | |  | | | |  |  |  |  |
| E-mail kontaktnej osoby: | |  | | | |  |  | | |
|  |  |  |  |  |  |  |
| V: |  |  |  |  |  |  |
| Dňa: |  |  |  |  |  |  |
|  |  |  |  |  |  |  |
| UPOZORNENIE | |  |  |  |  |  | **pečiatka** a **podpis oprávnenej osoby** uchádzača | | |
|  | - povinné údaje, ktoré vypĺňa uchádzač | | |  |  |  |

**Príloha č. 3 Kúpnej zmluvy – Zoznam subdodávateľov**

**Príloha č. 3 Kúpnej zmluvy – Kontaktné údaje vlastného alebo zmluvných autorizovaných servisných stredísk zodpovedných za servisné prehliadky a záručný servis .**

(Obchodné meno, adresa, telefónne číslo, email, web)